**RAZVOJ GRAFOMOTORIKE V VRTCU**

Avtor: mag. Alenka Zupančič Danko, Specialna pedagogika - grafomotorika

Kategorija: [Razvoj grafomotorike](https://www.moj-vrtec.si/vsakdan-v-vrtcu/kaj-se-v-vrtcu-%C5%A1e-dogaja/razvoj-grafomotorike/)

Objavljeno: 17. 9. 2018

mag. Alenka Zupančič Danko

Pisanje vključuje jezikovni, pravopisni in grafomotorični vidik.

Grafomotorika se začne razvijati veliko pred razvojem pisanja, od trenutka, ko otrok prime pisalo in potegne prve črte.}}

Njen razvoj je povezanim s splošnim motoričnim in zaznavnim razvojem, predvsem pa z razvojem fine motorike. Je del splošne motorike. **V ožjem smislu je grafomotorika sposobnost in spretnost pisanja – oblikovanja črk in drugih pisnih znamenj. V širšem smislu je to sklop sposobnosti, veščin in spretnosti, ki jih potrebujemo pri oblikovanju in usmerjanju potez, črk, številk in besed ter zmožnost za umeščanje grafičnih simbolov in grafičnega niza v prostor** (Žerdin, 2003).

Za uspešno izvajanje grafomotoričnih nalog potrebujemo primerno razvito spretnost roke in prstov; zmožnost za načrtovanje in izrabo prostora ter ustrezno razvito sposobnost posnemanja likov, oblik in posameznih potez. V aktivnost so vključeni še drugi miselni procesi, pomembna je vidno-gibalna usklajenost (vizualno-motorična koordinacija), mišično gibalni občutki, občutenje telesa – telesna shema, lateralizacija, primerna mišična napetost, dozorelost prostorskega doživljanja, vidna in slušna zaznava ter širše gibalne spretnosti.

Otrok že pri **enem letu** lahko drži pisalo in čečka.

Pri **dveh letih** lahko drži pisalo s pincetnim prijemom, vendar večina otrok do vstopa v šolo zamenja nekaj drž pisala in veliko otrok je potrebno usmeriti nazaj na ustrezen prijem, ko začnemo z usmerjenimi grafomotoričnimi vajami.

Med **dvema letoma in pol ter tremi leti** otrok v igri pogosto že vleče linije, že preriše krog. Risanje kroga nato izboljšuje s ponavljajočimi se spiralastimi gibi, tako je lik na začetku manj, nato pa vedno bolj okrogel.


V začetku spodbujamo razvoj grafomotorike z različnimi aktivnostmi, ki so namenjen razvoju fine motorike in drugih spretnosti ter sposobnosti, vključenih v grafomotoriko.

V predšolskem obdobju tako spodbujamo npr.:

* prijemanje, držanje in izpuščanje igračk;
* prijemanje drobnih predmetov, da spodbujamo pincetni prijem;
* igranje z žogo; trganje papirja;
* vtikanje predmetov v odprtine;
* držanje žlice in vilice oziroma samostojno hranjenje;\*\*
* samostojno pitje;
* oblačenje in slačenje oblačil;
* zvijanje in prelaganje papirja (izdelava papirnate kape, letalo);
* trganje papirja;
* zbiranje in lepljenje drobnih koščkov papirja, tkanine, semen…;
* nizanje perlic;
* delanje vozlov;
* igre s kockami in sestavljankami;
* zapiranje in odpiranje gumbov;
* gnetenje testa;
* brisanje in pospravljanje jedilnega pribora;
* šivanje in vezenje s plastičnimi iglami;
* zategovanje vijakov, zabijanje žebljev… \*\*

**Pomembno!**

Spretnost prstov na računalniški miški ter gumbih in zaslonih različnih elektronskih naprav ne more nadomestiti spretnosti, ki jih otroci pridobijo v prej naštetih aktivnosti.



Primer težav pri risanju oblik, ki so povezne s težavami otroka v zaznavi in vidno-gibalni usklajenosti (6 let).